ΚΑΝΟΝΙΣΜΟΣ ( ΕΟΚ ) αριθ . 1398/88 ΤΗΣ ΕΠΙΤΡΟΠΗΣ της 24ης Μαΐου 1988 για κατάργηση του παραρτήματος Ι του κανονισμού ( ΕΟΚ ) αριθ. 1205/88 περί παραδόσεως μαλακού σίτου στους μη κυβερνητικούς οργανισμούς ( ΜΚΟ ) βάσει της επισιτιστικής βοήθειας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 όσον αφορά την πολιτική και τη διαχείριση της επισιτιστικής βοήθειας ( 1 ), όπως τροποποιήθηκε από τον κανονισμό ( ΕΟΚ ) αριθ . 3785/87 ( 2 ), και ιδίως το άρθρο 6 παράγραφος 1 στοιχείο γ ), Εκτιμώντας ότι, με το παράρτημα Ι του κανονισμού ( ΕΟΚ ) αριθ . 1205 /88 ( 3 ), η Επιτροπή άνοιξε δημοπρασία για την προμήθεια 10 000 τόνων μαλακού σίτου υπέρ των ΜΚΟ ως επισιτιστική βοήθεια - ότι θα πρέπει να επανεξετασθούν οι όροι της χορηγήσεως και, κατά συνέπεια, να καταργηθεί το εν λόγω παράρτημα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα Ι του κανονισμού ( ΕΟΚ ) αριθ . 1205/88 καταργείται . Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 24 Μαΐου 1988 .

[Source: multi_eurlex | Tokens: 1207]